Diari Oficial de la Generalitat Valenciana


Sumari del DOGV 2953, del 17-03-1997 (1997/851295)

ORDRE de 4 de març de 1997, de la Conselleria de Cultura, Educació i Ciència, per la qual es determina el nombre de places, per especialitats, que poden ser ocupades amb caràcter definitiu per funcionaris docents, per al curs 1997/98, als centres públics de BUP, Formació Professional, Educació Secundària, Ensenyaments Artístics i d'Idiomes, dependents de la Conselleria de Cultura, Educació i Ciència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2953

Data del DOGV
:   17-03-1997

Secció del DOGV
:   AUTORITATS I PERSONAL

Número del document
:   1997/851295


Data del document
:   04-03-1997

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 4 de març de 1997, de la Conselleria de Cultura, Educació i Ciència, per la qual es determina el nombre de places, per especialitats, que poden ser ocupades amb caràcter definitiu per funcionaris docents, per al curs 1997/98, als centres públics de BUP, Formació Professional, Educació Secundària, Ensenyaments Artístics i d'Idiomes, dependents de la Conselleria de Cultura, Educació i Ciència.  
L'Ordre 14 d'octubre de 1996 (BOE de 22 d'octubre), per la qual s'estableixen les normes de procediment aplicables als concursos de trasllats de funcionaris docents del cossos de professors d'Ensenyament Secundari, Formació Professional, Ensenyaments Artístics i d'Idiomes i la Resolució que la desplega de 16 d'octubre de 1996 (DOGV número 2.856, de 25 d'octubre) del director general de Personal de la Conselleria de Cultura, Educació i Ciència, per la qual es convoca concurs de trasllats de funcionaris docents dels cossos de professors d'Ensenyament Secundari, professors tècnics de Formació Professional i dels cossos que imparteixen Ensenyaments Artístics i d'Idiomes, indica en la base tercera, que es publicarà la relació de places corresponents als cossos adés esmentats per al curs 1997/98, per centres. Per tant, cal determinar el nombre de places per especialitats, que poden ser ocupades amb caràcter definitiu per funcionaris docents per al curs 1997/98 als centres públics dependents de la Conselleria de Cultura, Educació i Ciència, i, en conseqüència,  
ORDENE  
Primer  
Als centres de Batxillerat, Formació Professional i Educació Secundària existirà per al curs 1997/98, i a l'efecte de concurs de trasllats, el nombre de places que poden ser ocupades amb caràcter definitiu per funcionaris docents, indicats en l'annex 1 d'aquesta ordre.  
Segon  
A les escoles oficials d'idiomes existirà per al curs 1997/98, i a l'efecte de concurs de trasllats, el nombre de places que poden ser ocupades amb caràcter definitiu per funcionaris docents, indicades en l'annex 2 d'aquesta ordre.  
Tercer  
Als conservatoris de música, conservatoris de dansa i Escola Superior d'Art Dramàtic existirà per al curs 1997/98, i a l'efecte de concurs de trasllats, el nombre de places que poden ser ocupades amb caràcter definitiu per funcionaris docents, indicades en l'annex 3 d'aquesta ordre.  
Quart  
A les escoles d'arts aplicades i oficis artístics i a l'Escola de Ceràmica, existirà per al curs 1997/98, i a l'efecte de concurs de trasllats, el nombre que poden ser ocupades amb caràcter definitiu per funcionaris docents, indicades en l'annex 4 d'aquesta ordre.  
DISPOSICIÓ ADDICIONAL  
Del que s'estableix en aquesta ordre, s'efectuarà el corresponent assentament en el Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta la Direcció General de Personal perquè determine les places ocupades i les vacants, a efectes de concurs de trasllats, de les indicades als annexos esmentats.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-se recurs contenciós administratiu, amb la comunicació prèvia a l'òrgan que va dictar l'acte impugnat, segons que disposa l'article 110.3 de la Llei 30/1992, davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de l'ordre en el Diari Oficial de la Generalitat Valenciana, d'acord amb el que disposa l'article 58.3 de la Llei de la Jurisdicció Contenciosa Administrativa.  
València, 4 de març de 1997  
El conseller de Cultura, Educació i Ciència,  
FRANCISCO CAMPS ORTIZ